Lindesnesi tuletorn

Lindesnesi tuletorn on tuletorn Norras Agderi maakonnas Lindesnesi vallas Lindesnesi poolsaare lõunaotsas.

Tegu on 16,1 m kõrguse raudtorniga. Tuli on merest 50,1 m kõrgusel. Valgustugevus on peaaegu 43 700 cd, plink 3 875 000 cd. Valguskaugus on 19,4 meremiili.

Ajalugu 
Keskajast saadik oli Norra lõunatipus asuv Lindesnesi neem, mida hüüti Neset, üks tähtsamaid maamärke Põhjamere ja Läänemere vahel sõitvatele laevadele tähtsaks maamärgiks, sest selle järgi võeti kurss rannasõiduks. Enamik Skagerraki läbivaid laevu otsis selle üles, sest Norra rannikul sai halva ilma korral ankrusse heita. Taani poolel oli olemas ainult madal ja soppideta Jammerbukt. 16. sajandi lõpus nimetas norra vaimulik ja ajaloolane Peder Claussøn Friis Lindesnesi "see nina, mida kõik meresõitjad tunnevad".

Meretee Lindesnesi ümber oli ohtlik.

1655. aastal rajati Lindesnesile Norra vanim tuletorn, mille tuli süüdati 27. veebruaril 1656. Kuigi tuletorni tuli põles ainult ühe talve ja ühe sügise ning kustutati juba 1657. aastal, peetakse tuletorni 1656. aastal rajatuks.

Tuletorn rajati uuesti 1725. aastal. 1782. aastal võttis riik selle üle.

Tuletornil on udusignaal, 1920. aastast sireen, 1954. aastast diafoon.

Tuletorn kuulub Kystverketile. Aastast 2003 on tuletorn täisautomaatne.

Aastal 2000 valiti see Vest-Agderi millenniumipaigaks.

Tuletorn on kaitse all.

Kirjandus 
 Bjørkhaug, B. & S. Poulsson. Norges fyr, Grøndahl, 1986-87, 2 köidet (Norske minnesmerker), ISBN 82-504-0813-6

Välislingid 
 Lindesnesi tuletornimuuseum
 Ajaloolised fotod

Norra tuletornid